देशभक्ति का गीत (राष्ट्रगान उत्तर कोरिया)
ऍगुक्का (कोरियाई: "देशभक्ति का गीत") उत्तर कोरिया का राष्ट्रगान है। अपनी स्थापना से पूर्व दोनो कोरियाओं का राष्ट्रगान एक ही था, लेकिन उत्तर कोरिया ने १९४७ में वर्तमान गान को चुना। गान के बोल पाक से-यं ने लिखे और संगीतकार किम वन-ग्युन थे। उत्तर कोरिया के नागरिक इस गीत के पहले वाक्यांश "आछीमून पिन्नारा" (अर्थात - प्रातःकालीन सूर्य की किरणें) से प्रसिद्ध है।
चीन के शास्त्रीय उपन्यास
चीनी साहित्य में क्लासिक चीनी उपन्यास से तात्पर्य चार या छह सबसे प्रसिद्ध पारंपरिक चीनी उपन्यासों के दो सेट से है। चार शास्त्रीय उपन्यासों () में "तीन राज्यों का रोमांस", "पश्चिम की यात्रा", "जल सीमा" और "लाल कक्ष का स्वप्न" शामिल हैं और छः क्लासिक नॉवेल्स में इस सूची में "रुलिन वाइशी" (विद्वानों का इतिहास) और "जिन पिंग मेई (सुनहरे फूलदान में बेर)" भी शामिल कर लिए जाते हैं। ये दुनिया के सबसे लंबे और सबसे पुराने उपन्यासों में आते हैं, और सभी पूर्व-आधुनिक चीनी कथाओं में से सबसे अधिक पढ़े जाने वाले उपन्यास हैं, साथ ही इन्हीं पर सर्वाधिक अध्ययन और रूपांतरित कार्य आधारित हैं।